Il-ftehim li l-immigranti li ilhom jistennew bejn sema u ilma jitħallew jinżlu l-art hu pass kbir il-quddiem. Il-ftehim negozjat mill-Unjoni Ewropeja biex l-immigranti li għandhom dritt għal protezzjoni umanitarja jmorru fi tmien pajjiżi membri tal-Unjoni Ewropeja hu wieħed ad hoc: hemm bzonn li jkun hemm ftehim permanenti fejn kull pajjiż jagħti s-sehem tiegħu fit-twettiq prattiku tas-solidarjetà. Is-solidarjetà m'hiex . Diversi pajjiżi jridu u jippretendu l-għajnuna taħt diversi forom imma imbagħad għaddejjin bi gwerra sħiħa biex huma ma jgħinu lil ħadd. Is-solidarjetà hi waħda mill-valuri bażiċi Ewropej u l-ebda skuża ma hi aċċettabbli biex tkun imwarrba. Il-Gvern Malti għamel tajjeb li ftiehem imma għamel ħażin li ħalla in-nies jistennew bejn sema u ilma fil-maltemp għal dawn l-aħħar tlett ġimgħat. Għandna bżonn soluzzjoni permanenti li tagħti valur prattiku lis-solidarjetà: soluzzjoni li tkun ġusta u Ewropeja.
Is-solidarjetà hi valur bażiku tagħna ukoll